b'\n_START_ARTICLE_\nFrancis Coquelin\n_START_PARAGRAPH_\nFrancis Joseph Coquelin (s\xc3\xbcndinud 13. mail 1991 Lavalis) on Prantsusmaa jalgpallur, kes m\xc3\xa4ngib kaitsva poolkaitsjana Hispaania k\xc3\xb5rgliiga klubis Valencia._NEWLINE_Ta alustas klubikarj\xc3\xa4\xc3\xa4ri Inglismaa k\xc3\xb5rgliiga klubis Arsenal, millega liitus 2008. aastal. Samal aastal deb\xc3\xbcteeris ta klubi p\xc3\xb5himeeskonnas. Hooajal 2010\xe2\x80\x9311 m\xc3\xa4ngis ta laenul Prantsusmaa k\xc3\xb5rgliiga klubis Lorient. Arsenali meeskonnas tegi ta deb\xc3\xbc\xc3\xbcdi Inglismaa k\xc3\xb5rgliigas 28. augustil 2011 m\xc3\xa4ngus Manchester Unitedi vastu. Hooajal 2013\xe2\x80\x9314 m\xc3\xa4ngis ta laenul Saksamaa k\xc3\xb5rgliiga klubis Freiburg. 2014. aasta novembris oli ta \xc3\xbche kuu laenul Inglismaa esiliiga klubis Charlton Athletic. Samal hooajal kindlustas Coquelin endale koha Arsenali p\xc3\xb5hikoosseisus._NEWLINE_2018. aasta jaanuaris s\xc3\xb5lmis ta lepingu Valenciaga._NEWLINE_2010. aastal tuli Coquelin Prantsusmaa kuni 19-aastaste koondisega omavanuseliste Euroopa meistriks. Prantsusmaa jalgpallikoondises pole ta kunagi m\xc3\xa4nginud.'